विगान लिग वानमा झर्‍यो
१२ अंक कटौती गर्ने आफ्नो जरिवानाको अपिल विफल भएपछि विगान इंग्लिस च्याम्पियनसिपबाट रेलिगेसनमा परेको इंग्ल्यान्ड फुटबल लिगले मंगलबार पुष्टि गरेको छ  ।
लन्डन — १२ अंक कटौती गर्ने आफ्नो जरिवानाको अपिल विफल भएपछि विगान इंग्लिस च्याम्पियनसिपबाट रेलिगेसनमा परेको इंग्ल्यान्ड फुटबल लिगले मंगलबार पुष्टि गरेको छ  ।सन् २०१३ मा एफ एक जितेको विगान यसपालि च्याम्पियनसिपमा १३ औं स्थानमा रहेको थियो तर जरिवाना गरिएको अंक काटिएपछि टोली पुछारबाट दोस्रो स्थानमा झर्न पुगेको थियो ।विगानले अब लिग वान खेल्नेछ । ‘एक स्वतन्त्र प्यानलले गत महिना विगान एथलेटिक्सले १२ अंक जरिवाना गर्न नपाउनेविरुद्ध गरेको अपिल खारेज गरेको फैसला सुनाएको छ । मध्यस्त प्यानलको निर्णय अन्तिम र कानुनी रूपमा बाध्यकारी हुनेछ ।’ अपिल शुक्रबार गरिएको थियो र त्यसपछि क्लबको बिक्री प्रक्रिया चलिरहेको खुल्न आएको थियो, जुन यस सातासम्म जारी छ ।प्रिमियर लिगका पूर्व टोलीका व्यवस्थापक पाउल कुकले गत साता नै राजीनामा दिइसकेका छन् । विगानले आफ्नो विज्ञप्तिमा भनेको छ, ‘क्लबले अपिलका लागि बलियो आधार तयार पारेको थियो, त्यसैले यस्तो निर्णय आउँदा निश्चय पनि दुःख लाग्छ ।’